
Anunț concurs pentru post contractual conform H.G. 1336/2022

A.) Grădinița Cu Program Prelungit Nr. 54  cu sediul în Oradea, bd. Dacia 110, județul Bihor, organizează concurs, pentru ocuparea următoarelor 2 posturi contractuale  conform H.G. nr. 1336/08.11.2022:
 1. Nivelul postului: execuție
 2. Denumirea postului: Îngrijitor Copii, posturi vacante, pe perioadă nedeterminată.
 3. Numărul de posturi: 2 posturi normă întreagă

B.) Documente solicitate candidaţilor pentru întocmirea dosarului de concurs, conform art. 35 din H.G. 1336/2022
a) formular de înscriere la concurs, conform modelului prevăzut la anexa;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică; 
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i)  curriculum vitae, model comun european.

Dosarele de înscriere se depun la secretariatul instituției (bd. Dacia nr. 110, Oradea, Bihor). 
Informaţii la tel: 0359455950, la adresa de email: gradinita54@gmail.com sau la sediul instituţiei.
Termenul de depunere a dosarelor: 06.08.2026-18.08.2026, ora 08:30-14:00, la sediul instituţiei.

C.) Condiţiile generale prevăzute de art. 15 din H.G. 1336/08.11.2022
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;






g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).
Notă conform Ordinului comun MS/MEC nr. 55/3.335/2026: Pentru posturile din învățământul preuniversitar (funcții didactice, didactice auxiliare sau administrative, precum și funcții de conducere, de îndrumare și control), înscrierea la concurs este condiționată de prezentarea certificatului medical emis de medicul specialist de medicina muncii. Certificatul se emite în baza avizului medicului specialist psihiatru, a adeverinței medicale eliberate de medicul de familie și a consultației specifice de medicina muncii. 

Notă conform Ordinului comun MS/MEC nr. 55/3.335/2026: Pentru posturile din învățământul preuniversitar (funcții didactice, didactice auxiliare sau administrative, precum și funcții de conducere, de îndrumare și control), înscrierea la concurs este condiționată de prezentarea certificatului medical emis de medicul specialist de medicina muncii. Certificatul se emite în baza avizului medicului specialist psihiatru, a adeverinței medicale eliberate de medicul de familie și a consultației specifice de medicina muncii.

Condiţii specifice de participare la concurs:
1. Nivelul studiilor: Studii minime: studii liceale (ciclul inferior al liceului, format din clasele a ix-a - a x-a, sau ciclul superior al liceului, format din clasele a xi-a - a xii-a/a xiii-a);
2. Vechime în muncă:  Nu
3. Alte condiții: 
-	Curs / certificat de calificare în meseria de îngrijitor copii / puericultor / sau să fie înscrisă la cursul de îngrijitor copii / puericultor, cu condiția să finalizeze cursul în maxim 3 luni de la angajare; 
-	Prezintă avantaj absolvirea unor cursuri complementare și vechimea în învățământ; 
-	Cunoasterea normelor P.S.I. și S.S.M.; 
-	Cunoașterea și respectarea normelor igienico-sanitare; 
-	Abilități pentru munca cu copiii și în echipă; -	
- 	Excelente abilități de comunicare, interacțiune interpersonală și cu preșcolarii și lucrul în echipă; 
-      	Perseverență, corectitudine, implicare; 
-     	Dinamism, flexibilitate, adaptabilitate;
-            Disponibilitate pentru lucrul în două schimburi;
-            Cunoașterea limbii maghiare constituie avantaj;
 

D.) Bibliografie şi tematică: 
1. Ordinul nr. 5726/2024 privind aprobarea Regulamentului-cadru de organizare şi funcţionare a unităţilor de învăţământ preuniversitar, cu modificările și completările ulterioare.
2. Ordinul nr. 1456/2020 pentru aprobarea Normelor de igienă din unităţile pentru ocrotirea, educarea, instruirea, odihna şi recreerea copiilor şi tinerilor, cu modificările și completările ulterioare.
3.  Legea nr. 319/2006 privind securitatea și sănătatea în muncă, actualizată cu modificările și completările ulterioare.
4.  Legea nr. 307 / 2006 privind apărarea împotriva incendiilor, actualizată cu modificările și completările ulterioare.
5. Codul muncii aprobat prin Legea 53/2003, cu modificările și completările ulterioare.

E.)Tematica concursului
1. Reguli de efectuare a curățeniei în instituția de învățământ;
2. Noțiuni fundamentale de igienă;
3. Securitate și sănătate în muncă și PSI;
4. Drepturi și responsabilități ale personalului nedidactic.

NOTĂ: Se vor avea în vedere formele la zi ale actelor normative din bibliografie.






Calendarul de desfăşurare a concursului, respectiv data limită şi ora până la care se pot depune dosarele de concurs:

	Activitate
	Data
	Ora

	Data postării/publicării anunțului
	 06 August 2026
	

	Depunerea dosarelor
	06-18 August 2026
	14:00

	Selecția dosarelor
	19 August 2026
	

	Afișarea rezultatelor selecției dosarelor
	19 August 2026
	13:00

	Depunerea contestațiilor ref la selecția dosarelor
	20 August 2026
	10:00-11:00

	Analiza contestațiilor și afișarea rezultatelor 
	24 August 2026
	13:00

	Proba practică
	27 August 2026
	09:00

	Afișarea rezultatelor proba practică
	27 August 2026
	14:00

	Termen limită contestații la proba practică
	27 August 2026
	14:30

	Afișarea rezultatelor la contestații ref proba practică
	27 August 2026
	15:30

	Interviul
	28 August 2026
	09:00

	Afișarea rezultatelor la proba de interviu
	28 August 2026
	12:00

	Termen limită contestații la proba de interviu
	28 August 2026
	13:00

	Afișarea rezultatelor la contestații la proba de interviu
	28 August 2026
	14:00

	Afișare rezultat final
	31 August 2026
	10:00




PROBA PRACTICĂ 
Proba practică va consta în testarea abilităților și aptitudinilor practice ale candidatului în vederea ocupării postului vacant.
Proba practică se va desfășura pe baza unui plan stabilit de comisia de concurs, care va include următoarele criterii de evaluare: 
a) capacitatea de adaptare; 
b) capacitatea de gestionare a situațiilor dificile; 
c) îndemânare și abilitate în realizarea cerințelor practice; 
d) capacitatea de comunicare; 
e) capacitatea de gestionare a resurselor alocate pentru desfășurarea probei practice. 

PROBA INTERVIULUI 
În cadrul interviului se vor testa abilitățile, aptitudinile și motivația candidaților. 
Proba interviului poate fi susținută doar de către acei candidați declarați admiși la proba practică. 
Interviul se va  realiza conform planului de interviu întocmit de comisia de concurs, în ziua desfășurării acestei probe, pe baza criteriilor de evaluare. 
Criteriile de evaluare pentru realizarea interviului sunt: 
a) abilități și cunoștințe impuse de funcție; 
b) capacitatea de analiză și sinteză; 
c) motivația candidatului; 
d) comportamentul în situațiile de criză; 
e) inițiativă și creativitate. 
Fiecare membru al comisiei de concurs va adresa întrebări candidatului. Nu se vor  adresa întrebări referitoare la opiniile politice, activitatea sindicală, religie, etnie, starea  materială, originea socială sau care pot constitui discriminare pe criterii de sex.

Regulament:
Concursul va fi format din 2 probe: practică și interviu. Pentru a trece de la o probă la alta, candidatul trebuie să obțină minimum 50 de puncte, echivalentul notei 5 la fiecare dintre ele. Dacă la una dintre probe obține sub acest punctaj, este eliminat direct din concurs și nu mai poate participa la următoarele probe.
Media finală reprezintă media aritmetică a punctajelor obținute la fiecare probă.
Posturile vor fi ocupate de primii doi candidații care obțin cele mai mari medii finale dintre toți cei care au fost declarați admiși.
Angajarea se va face începând cu data de 07.09.2026.

Director,
prof. Boța Paula Mihaela

